Kõikide teraviljade terade ehitus on ühesugune, kuid jahvatamisel saadakse erinevate küpsetusomadustega jahusid. See on tingitud sellest, et erinevad jahud on valmistatud terade erinevatest koostisosadest. Täisterajahu sisaldab kõiki viljatera kasulikke komponente oma looduslikus proportsioonis.
#000000
Tera koostisosad erinevad üksteisest struktuurilt, keemiliselt koostiselt ja toiteväärtuselt.
#000001
Tera sisu ehk tuum ehk endosperm moodustab 80 – 85 % teravilja kaalust. See pagaritööstuses kõige enam kasutatav tooraine osa sisaldab peamiselt valkaineid (umbes 10 %) ja tärklise kujul süsivesikuid (umbes 70 %).
Aleuroonkiht ümbritseb endospermi. Ta on paksuseinaline ja kärjetaoline, sisaldab palju valku ja tselluloosi (kiudaine). Tumedad jahud sisaldavad märkimisväärselt aleuroonkihti.
Idu asetseb tera otsas. Idus on palju kiudaineid, valku, rasva, mineraalaineid ja vitamiine.
Kest ümbritseb tuuma ja idu. Välimine viljakest koosneb paljudest rakukestadest. Ta on puine ja seedumatu. Viljakesta all asetsev seemnekest annab terale värvuse. Jahusse sattunud kestad tumendavad jahu värvust. Heledate jahude tootmisel eraldatakse aleuroonkiht koos kesta ja iduga.
#000002
Täisterajahust ja muudest täisterakomponentidest leivad-saiad on köögiviljade kõrval ühed kõige olulisemad kiudainete allikad. Eesti toitumissoovituste järgi peaks täiskasvanud inimene saama päevas 25-35 g kiudaineid sõltuvalt päevasest energiavajadusest (ca 13 g kiudaineid 1000 kcal kohta).
#000003
Iga toote täpsema koostise leiab pakendilt, kus retseptis kasutatud ained on loetletud alanevas järjekorras. Kuna jahu tüüpe enamasti märgistamisel ei kasutata, soovitame pagaritoodete tervislikkuse võrdlemiseks vaadata ennekõike kiudainesisaldust: mida kõrgem see on, seda rohkem sisaldab toode reeglina täistera.
#000004
Oleme koos Toiduliiduga juba kuus aastat korraldanud Täisterakampaaniat. Teavituskampaania eesmärk on anda tarbijatele rohkem informatsiooni täisteratoodete valikute rohkusest, tuua välja pagaritoodete arengusuunad tervislikkuse aspektist viimastel aastatel, nende mõjust organismile ja teadlikumast tarbimisest.
#000006
Tihti arvatakse ekslikult, et täisteraleib on ainult see, kust võib leida suuremaid seemneid või teri, mis on justkui tervel kujul. See pole päris õige - tegelikult tähendab täistera pagaritoode ennekõike seda, et see on tehtud täisterajahust, milles on alles hoitud kõik viljateras leiduv kasulik. Heledate jahude tootmisel väärtuslikud osad, nagu näiteks tera kest ja idu, eraldatakse ja sellega kaob ka palju kasulikke toitaineid.
Kõrge täisterasisaldusega tooted Leiburi valikus on tumedad leivad Ruksi ja Rukkipala perest, Leiburi Saib, Rukkisepik, Kuldne täisterasepik, OatFit palaleib Kaerasüda ja OatFit Kaeraröst.
#000008
Tihti arvatakse ekslikult, et täisteraleib on ainult see, kust võib leida suuremaid seemneid või teri, mis on justkui tervel kujul. See pole päris õige - tegelikult tähendab täistera pagaritoode ennekõike seda, et see on tehtud täisterajahust, milles on alles hoitud kõik viljateras leiduv kasulik. Heledate jahude tootmisel väärtuslikud osad, nagu näiteks tera kest ja idu, eraldatakse ja sellega kaob ka palju kasulikke toitaineid.
#000009